Gavr (Mor-Bihan)
Gavr (Gâvres e galleg) a zo ur gumun eus arvor Breizh, e kanton Henbont, e departamant ar Mor-Bihan. En ul ledenez emañ, er reter da Enez Groe, e penn pleg-mor an Oriant, dirak Porzh-Loeiz.

Istor

Deuet e oa Gavr da vezañ ur gumun d'ar 1añ a viz C'hwevrer 1867. A-raok e oa stag ouzh Rianteg. Krouet e voe ar barrez katolik e 1868.

Brezel-bed kentañ : 40 gwaz eus ar gumun a gollas o buhez, d.l.e. 3,15 % eus he foblañs e 1911.
 Eil Brezel-bed : 
 d'ar 11 a viz Eost 1941 e kouezhas un nijerez (Beaufort I marilhet L9972 ha kodet MW-F) eus aerlu ar Rouantelezh-Unanet (Royal Air Force) er mor, nepell eus Gavr. Un nijour a varvas, ne voe ket kavet e gorf ; an tri nijour all a voe serret gant an Alamaned;
 d'ar 26 a viz Du 1941 e kouezhas ur c'harr-nij (Beaufort I marilhet L9793 ha kodet OA-o) eus ar Royal Air Force e donvor Gavr. Un nijour a varvas, douaret e voe e bered ar gumun ; an tri nijour all a voe serret gant an Alamaned;
 e Sankenn an Oriant edo ar gumun; dieubet e voe Gavr d'an 10 a viz Mae 1945 goude emzaskoridigezh an Alamaned.
 15 den eus ar gumun a gollas o buhez abalamour d'ar brezel.
 Brezel Indez-Sina : ur gwaz eus ar gumun a varvas.

Monumantoù ha traoù heverk

Bezioù ar C'hommonwealth e bered ar gumun

Karrnijourion e oant holl. Marvet e oant e-pad an Eil Brezel-bed, daou anezhe e 1941, an tri arall e 1943.

Douaroniezh

Emañ kumun Gavr en ul ledenez, en aber Morlenn an Oriant. Stag eo al ledenez-se ouzh an douar-bras dre un erv-draezh. Dispartiañ a ra ul ledennad vor anvet Mor bihan Gavr diouzh ar meurvor.

Emdroadur ar boblañs abaoe 1962

Melestradurezh

Post

 Digoret e voe ar burev d'an 10 a viz Genver 1966.

Tud

Gevelliñ

Liammoù diavaez
 Gavr war lec'hienn Geobreizh

Notennoù ha daveoù 

Kumunioù ar Mor-Bihan
Kumunioù bet krouet er Mor-Bihan e-pad an XIXvet kantved
Bezioù-brezel ar C'hommonwealth er Mor-Bihan
Nijerezioù ar C'hommonwealth aet d'ar strad e Breizh e-pad an Eil brezel-bed
Sankenn an Oriant